روسیه دولت باشلیغی ولادیمیر پوتین امریکا قوشمه ایالتلری نینگ روسیه ‌ده‌گی دیپلوماتلری سانینی آزه ‌یتیرماقچی.
پوتین ویستیرو سایتیگه بیرگن مصاحبه سیده بو حقده گپیریب اوتگن.
پوتین مصاحبه ده؛
" روسیه ‌نی 755 نفر امریکالیک دیپلومات نینگ ترک ایتیشی حقیده معلوم قیلدی.
«روسیه ‌ده امریکا قوشمه ایالتلری نینگ مینگدن آرتیق دیپلومات و تخنیکي خادملری ایشله ‌یدی. بیز اولر نینگ سانینی 755 نفرگه کمه ‌یتیرماقچیمیز. نتیجه‌ ده، دیپلوماتلر نینگ سانی امریکا قوشمه ایالتلریده‌گی روس دیپلوماتلر سانی بیلن تینگ بوله‌ دی. ایکّی تامانده هم 455 نفردن پرسونل ایشله‌ یدی»، دیب تأکید له ‌یدی پوتین.
پوتین مصاحبه سیده، «روسیه -امریکا قوشمه ایالتلری مناسبتلری اوزگریشی گه ایشانیب، ییترلی چه کوتدیک، وضعیت نینگ ایجابي تامانگه اوزگریشیدن امیدوار بولدیک. اما، هیچ نرسه‌ اوزگرمه‌ دی و بوندن کیین هم اوزگرمه‌ یدیگن کورینه‌ دی. هیچ نرسه‌گه جوابسیز قره ‌ب تورمسلیگیمنی کورسه ‌تیش نینگ وقتی ییتیب کیلدی. مین شوند ه ‌ی قرارگه کیلدیم»، دیدی.
پوتین سوريه ‌ده‌گی همکارلیک وعاموي قیرغین قوراللریدن فایده ‌لنیشگه دایر تشلنگن قدملرنی ایکّی دولت اورته ‌سیده‌ گی همکارلیک نینگ اینگ مهم‌ عامللریدن بیری دیب بهاله‌ یدی.
اونینگ ایتیشیچه، سوريه‌ ده اوروش توخته ‌تیلگن خوفسیز حدودلرنی تشکیل قیلیشگه دایر شرطنامه‌ هم مشترک فعالیتلر نینگ نتیجه ‌سیدیر.
ایسلتمه‌: امریکا قوشمه ایالتلری اوتگن هفته‌ ایران، شمالي کوریا و روسیه‌ گه تکرار چیکلاو بیریشنی قرارلشتیرگن ایدی.
روسیه‌ نینگ اوشبو چیکلاولرگه قنده ‌ی جواب بیریشی ایسه، قیزیق لیک بیلن کوتیله ‌یاتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
